als_Latn dik_Latn sag_Latn
Federata Shqiptare e Futbollit dorëzon në UEFA dokumentacionin për Komisionin e Disiplinës
TIRANË (AA) - Federata Shqiptare e Futbollit konfirmon zyrtarisht, se pas një pune intensive 1 javore, në bashkëpunim me ekspertë vendas dhe huaj, ka dorëzuar të martën në UEFA, të gjithë dokumentacionin për Komisionin e Disiplinës, në lidhje me ndërprerjen e ndeshjes Serbi – Shqipëri, zhvilluar në Stadiumin “Partizani” të Beogradit, më datë 14.10.2014, raporton Anadolu Agency (AA).
Sipas burimeve zyrtare nga Federata Shqiptare e Futbollit, Presidenti i FSHF-së, Armand Duka, së bashku me juristë të studiove juridike shqiptare dhe të huaja, ndodhen në Zvicër, për të mbrojtur çështjen e kombëtares së Shqipërisë, e cila u dhunua që para fillimit të ndeshjes deri në ndërprerjen e saj, në stadiumin "Partizani" në Beograd, prej koreve raciste, sendeve të forta, fishekzjarrëve, grushteve dhe goditjeve të lojtarëve shqiptarë nga tifozë dhe forca të sigurisë të pranishme në impiant.
Takimi, i pambyllur zyrtarisht, pas minutës së 41 të ndeshjes, është bërë objekt i Komisioneve të UEFA-s. Dy studio ligjore ndërkombëtare, përfshi edhe atë që FSHF ka në dispozicion, për të gjithë aktivitetin e saj juridik, do të jenë prezente me materialet e tyre, për të mbrojtur të drejtat e FSHF, në këtë qëllim.
FSHF shpreson që më datë 23 tetor, Komisioni i Disiplinës i UEFA-s do të gjykojë me objektivitet, atë që ndodhi në fushën e lojës dhe jashtë saj, për shkak të mosmarrjes së masave dhe të një organizimi të pamjaftueshëm të ndeshjes nga ana e vendit organizator.
als_Latn als_Latn als_Latn als_Latn als_Latn